जेठ २ गते प्रकाशित बुद्घिनारायण श्रेष्ठको ‘ओबरमा हस्ताक्षरको अर्थ’ पढियो । ओबरमा हस्ताक्षरको बेग्लै अर्थ छ । सम्भवत: लेखकले ओबरको लागि नेपालको पूर्वाधार विकासमा लाग्ने खर्चको हेक्का राखेका छैनन् । नेपाल त्यसको लागि पूर्वाधार विकासमा लाग्यो भने लगातार ५ वर्षसम्म प्रतिवर्ष १८ अर्ब डलरको हिसाबले खर्च गर्नुपर्छ । निश्चित छ कि नेपाललाई चीनसँग ऋण लिनुपर्छ । नेपाल त्यसै ऋणको थुप्रोमा पुरिनेछ । अनि हाम्रो हविगत बाघको पुच्छरमा बाँधिएको स्यालसरह हुनेछ । एकचोटी बाघ र स्याल नयाँ साथी बने । सँगै जाने र सँगै आउने वाचा गरे । त्यसको लागि तिनीहरू एकअर्काको पुच्छरमा पुच्छर बाँधेर अघि पनि बढे । एक दिनको घटना हो । सिकारीको बन्दुक पड्केको आवाजले त्रसित भएर बाघ भाग्न थाल्यो । त्यसको पुच्छरमा बाँधिएको स्यालको भने घिसिँ्रदा हड्डी चकनाचुर भयो । नेपालको हालत ओबरपछि त्यही हुनेवाला छ ।
